BEC ลุ้นกำไรไตรมาส 4 ฟื้นตัว-ทั้งปีแตะ 690 ลบ. แถมเข้า MSCI Small cap
BEC ลุ้นกำไรไตรมาส 4 ฟื้นตัว-ทั้งปีแตะ 690 ลบ. แถมเข้า MSCI Small cap โบรกเชียร์ซื้อเก็งกำไร
BEC ลุ้นกำไรไตรมาส 4 ฟื้นตัว-ทั้งปีแตะ 690 ลบ. แถมเข้า MSCI Small cap โบรกเชียร์ซื้อเก็งกำไร
17 พ.ย. 2564

บล.โนมูระ พัฒนสิน ระบุในบทวิเคราะห์วันนี้ (15 พ.ย.64) บริษัท บีอีซี เวิลด์ จำกัด (มหาชน) หรือ BEC แนะซื้อเก็งกำไร (Trading) ผลประกอบการปี 2564-2565 ยังอยู่ในวงจรฟื้นตัวรอบใหญ่ ตามการลดต้นทุนธุรกิจครั้งใหญ่
ขณะที่ด้านรายได้ทยอยฟื้นตัว โดยระยะสั้นคาดกำไรไตรมาส 4/2564  ฟื้นตัวเทียบไตรมาสก่อนหน้า จากภาวะอุตสาหกรรมสื่อโฆษณามีแนวโน้มดีขึ้นหลังการแพร่ระบาด COVID-19 ในประเทศเริ่มคลี่คลายและแนวโน้มกิจกรรมเศรษฐกิจที่เพิ่มขึ้น จะเพิ่มโอกาสต่อรายได้โฆษณามากขึ้น
โดยคาดกำไรปี 2564 ที่ 690 ล้านบาท (จากปี 2563 ที่ขาดทุน 214 ล้านบาท) และคาดปี 2565 กำไรสุทธิเติบโต 44% เทียบช่วงเดียวกันของปีก่อน ที่ 994 ล้านบาท จากฟื้นตัวของรายได้ค่าโฆษณา และการเติบโตของรายได้จากการขายสิทธิละครและบริการ Digital platform
ด้าน Valuation: ราคาหุ้นซื้อขาย PER 2565 ที่ 26 เท่า ใกล้เคียงค่าเฉลี่ยในอดีต surprise เข้า MSCI Small cap (มีผลราคาปิด 30 พ.ย.64) + โมเมนตัมกำไตรมาส 4/2564 ฟื้นตัวเทียบไตรมาสก่อนหน้า และโตสูงในปี 2565 ธุรกิจอยู่ในช่วง turnaround หลังปรับโครงสร้างธุรกิจเสร็จ ลดต้นทุน